மதுரை மாவட்டம் திருமங்கலம் அருகே உள்ள எரிமலைகுண்டு, பூமலைகுண்டு என இரண்டு கிராமங்களிடையே நடக்கும் வழக்கமான கிராமத்து பிரச்சனையால் "144" தடை உத்தரவு பிறப்பிக்கப்படுகிறது. இந்த சூழலில் ஒரு கடத்தல் சம்பவம் நிகழ திட்டமிடப்படுகிறது. திட்டமிட்டபடி கடத்தல் நிகழ்ந்ததா? ஊர்ப் பிரச்சனை தீர்ந்ததா? தடை உத்தரவு என்ன ஆனது? என்பது மீதி கதை. வழக்கமான கிராமத்து கதையோட்டத்தில் புத்திசாலிதனம் கலந்த கிரியேடிவிட்டியுடன் ஒரு காமெடி படம் தந்ததில் அறிமுக இயக்குனர் முதிர்ச்சி பெறுகிறார். ஆனால் க்ளைமாக்ஸ் நெருங்கிய பிறகும் ஜவ்வாய் இழுக்கும் கதையின் நீளத்தை சற்று வெட்டியிருக்கலாம்.